Document ID: 32003D0059

32003D0059
L 023/28
JURNALUL OFÍCIAL AL UNIUNII EUROPENE
DECIZIA COMISIEI
din 24 ianuarie 2003
de modificare a Deciziei 97/252/CE în ceea ce privește includerea unei unități din Antilele Olandeze în listele provizorii ale unităților din țările terțe din care statele membre autorizează importurile de lapte și produse lactate destinate consumului uman
[notificată cu numărul C(2003) 324]
(Text cu relevanță pentru SEE)
(2003/59/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii ale unităților din țările terțe din care statele membre sunt autorizate să importe anumite produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 2001/4/CE (2), în special articolul 2 alineatele (1) și (4),
întrucât:
(1)
În Decizia 97/252/CE a Comisiei (3), astfel cum a fost modificată ultima dată prin Decizia 2002/527/CE (4) s-au stabilit liste provizorii cu unitățile din țările terțe care produc lapte și produse lactate destinate consumului uman.
(2)
Antilele Olandeze au comunicat o listă cu o unitate care produce lapte și produse lactate destinate consumului uman, certificată de către autoritățile competente în ceea ce privește respectarea normelor comunitare.
(3)
Deoarece încă nu s-a efectuat nici o inspecție la fața locului, importurile care provin de la această unitate nu pot beneficia de controalele fizice reduse prevăzute la articolul 2 alineatul (4) din Decizia 95/408/CE.
(4)
Decizia 97/252/CE trebuie modificată în consecință.
(5)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 97/252/CE se modifică în conformitate cu anexa la prezenta decizie.
Articolul 2
Prezenta decizie se aplică de la 31 ianuarie 2003.
Articolul 3
Prezenta decizie se adresează statelor membre.
Adoptată la Bruxelles, 24 ianuarie 2003.

Labels: 0
3
17
18